Charles L. Bennett

Charles Leonard Bennett (født 16. november 1956 i New Brunswick i New Jersey) er en amerikansk professor i fysikk og astronomi ved Johns Hopkins University. Han er kjent for å lede arbeidet med Wilkinson Microwave Anisotropy Probe (WMAP), som har bidratt til forståelsen av universets utvikling etter Big Bang.«DKNVS 250 år: Gunnerusforelesningene», Studentersamfundet i Trondhjem.

Bennett studerte astronomi ved University of Maryland, College Park og avla doktorgrad ved Massachusetts Institute of Technology i 1984.  Han har arbeidet for NASA ved Goddard Space Flight Center og ble i 2005 professor ved Johns Hopkins University.«Brief Biography of Charles L. Bennett», Center for Astrophysical Science, Johns Hopkins University.

Bennett har mottatt en rekke utmerkelser. Blant disse er Shawprisen i astronomi, Comstockprisen i fysikk,  Harveyprisen, Henry Draper-medaljen og Gruberprisen for kosmologi. Han er medlem av National Academy of Sciences og American Academy of Arts and Sciences.

 Referanser 

Kategori:Fysikere fra USA
Kategori:Professorer ved Johns Hopkins University
Kategori:Alumni fra MIT
Kategori:Personer fra New Brunswick i New Jersey
Kategori:Fødsler i 1956